CELEX: 32011D0524(01)
Language: bg
Date: 2011-05-23 00:00:00
Title: Решение за изпълнение на Комисията от 23 май 2011 година за финансиране на работната програма за 2011 г. за обучение в областта на безопасността на храните и фуражите, здравето на животните, хуманното отношение към тях и фитосанитарните въпроси в рамките на програмата „По-добро обучение за по-безопасни храни“

24.5.2011   
            
            
               BG
            
            
               Официален вестник на Европейския съюз
            
            
               C 153/12
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 23 май 2011 година
   за финансиране на работната програма за 2011 г. за обучение в областта на безопасността на храните и фуражите, здравето на животните, хуманното отношение към тях и фитосанитарните въпроси в рамките на програмата „По-добро обучение за по-безопасни храни“
   2011/C 153/08
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 година относно Финансовия регламент, приложим към общия бюджет на Европейските общности (1) (наричан по-долу „Финансовият регламент“), и по-специално член 75 от него,
   като взе предвид Регламент (ЕО, Евратом) № 2342/2002 на Комисията от 23 декември 2002 година относно определянето на подробни правила за прилагането на Регламент (ЕО, Евратом) № 1605/2002 на Съвета относно Финансовия регламент, приложим към общия бюджет на Европейските общности (2) (наричани по-долу „Правилата за прилагане“), и по-специално член 90 от него,
   като взе предвид Регламент (ЕО) № 58/2003 на Съвета от 19 декември 2002 година относно установяването на статута на изпълнителните агенции, отговарящи за някои задачи по управлението на програмите на Общността (3), и по-специално член 12, параграф 3 от него,
   като взе предвид Директива 2000/29/ЕО на Съвета относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (4), и по-специално член 2, параграф 1, буква и) от нея,
   като взе предвид Регламент (ЕО) № 882/2004 на Европейския парламент и на Съвета от 29 април 2004 година относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (5), и по-специално член 66, параграф 1, букви б) и в) от него,
   като има предвид, че:
   
               (1)
            
            
               С Регламент (ЕО) № 882/2004 се определят общите правила за извършване на официален контрол с цел проверка на съответствието с правилата, които са насочени по-специално към предотвратяване, елиминиране или редуциране на риска до приемливи нива за хората и животните и гарантиране на лоялните практики в търговията с фуражи и храни и защита на интересите на потребителите. В член 51 от посочения регламент се предвижда, че Комисията може да организира курсове за обучение на персонала на компетентните органи на държавите-членки, които отговарят за упражняването на официалния контрол, посочен в същия регламент, като в курсовете за обучение могат да участват представители на трети страни, по-специално на развиващи се страни. Посочените курсове могат по-специално да включват обучение относно законодателството на Съюза в областта на фуражите и храните и правилата за опазване здравето на животните и за хуманно отношение към тях.
            
         
               (2)
            
            
               В член 2, параграф 1, буква и) от Директива 2000/29/ЕО на Съвета относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността се предвижда правният инструмент за организирането на курсове в областта на фитосанитарните въпроси,
            
         
               (3)
            
            
               Програмата „По-добро обучение за по-безопасни храни“ беше създадена от Комисията с оглед постигане на целите, установени с Регламент (ЕО) № 882/2004. В Съобщение на Комисията COM(2006) 519 окончателен (6) се разглеждат възможностите за организирането на обучения в бъдеще.
            
         
               (4)
            
            
               Поради това следва да бъде приета работната програма за 2011 г. за изпълнението на програмата „По-добро обучение за по-безопасни храни“.
            
         
               (5)
            
            
               С Решение C(2008) 4943 на Комисията от 9 септември 2008 г. на „Изпълнителната агенция за програмата за обществено здравеопазване“, създадена с Решение 2004/858/ЕО на Комисията (7), се делегират някои задачи по управлението и изпълнението на програмата във връзка с мерките за обучение в областта на безопасността на храните, прилагани съгласно Регламент (ЕО) № 882/2004. С Решение 2008/544/ЕО (8) от 20 юни 2008 г.„Изпълнителната агенция по програмата за обществено здравеопазване“ беше преобразувана в „Изпълнителна агенция за здравеопазване и въпроси, свързани с потребителите“ (наричана по-долу „Агенцията“). Поради това на Агенцията следва да бъде предоставена оперативна субсидия за 2011 г. за финансиране на дейностите, свързани с програмата „По-добро обучение за по-безопасни храни“.
            
         
               (6)
            
            
               В съответствие с член 75 от Финансовия регламент и член 90, параграф 1 от Правилата за прилагане поемането на разходи от бюджета на Европейския съюз се предхожда от решение за финансиране, в което се предвиждат съществените елементи на предполагащото разходи действие и което е прието от институцията или от органите, на които институцията е делегирала правомощия.
            
         
               (7)
            
            
               Тъй като работната програма за 2011 г. предоставя достатъчно подробна рамка, настоящото решение представлява решение за финансиране по смисъла на член 90, параграфи 2 и 3 от Правилата за прилагане.
            
         
               (8)
            
            
               За целите на прилагането на настоящото решение е целесъобразно терминът „съществено изменение“ да бъде определен по смисъла на член 90, параграф 4 от Правилата за прилагане.
            
         
               (9)
            
            
               Съгласно член 83 от Финансовия регламент утвърждаването, разрешаването и плащането на разходи трябва да приключи в сроковете, указани в Правилата за прилагане. В тези правила трябва също така да бъдат уточнени обстоятелствата, при които кредиторите с просрочени плащания имат право да получат лихва за забава за сметка на реда, по който е начислена главницата.
            
         
               (10)
            
            
               Поради това в настоящото решение следва да бъдат предвидени правила за заплащането на лихва за забава във връзка с дейностите, включени в работната програма за 2011 г.,
            
         ПРИЕ НАСТОЯЩОТО РЕШЕНИЕ:
   Член 1
   Приема се работната програма за изпълнението през 2011 г. на програмата „По-добро обучение за по-безопасни храни“, както е определена в приложението. Това решение представлява решение за финансиране по смисъла на член 75 от Финансовия регламент.
   Член 2
   1.   Общият размер на финансовото участие за изпълнението на работната програма е 16 100 000 EUR, финансирани от следните бюджетни редове на общия бюджет на Европейския съюз за 2011 година:
   
               а)
            
            
               бюджетен ред № 17.04.07.01: 13 650 000 EUR;
            
         
               б)
            
            
               бюджетен ред № 17.04.04.01: 1 000 000 EUR;
            
         
               в)
            
            
               бюджетен ред № 17.01.04.05: 350 000 EUR;
            
         
               г)
            
            
               бюджетен ред № 17.01.04.31: 1 100 000 EUR.
            
         2.   Предвидената в параграф 1, буква г) сума се изплаща на Изпълнителната агенция за здравеопазване и въпроси, свързани с потребителите, и представлява оперативна субсидия.
   3.   Лихвите за забава също могат да бъдат заплащани от бюджетните редове, посочени в точка 1, букви а) и б), в съответствие с член 83 от Финансовия регламент.
   Член 3
   Кумулираните изменения при разпределението на отпуснатите финансови средства за дейностите в обхвата на работната програма, които не превишават 20 % от предвиденото в член 2, параграф 1 максимално финансово участие, не се считат за съществени по смисъла на член 90, параграф 4 от Правилата за прилагане, при условие че не засягат в значителна степен естеството и целта на работната програма.
   Разпоредителят с бюджетни кредити може да приема такива изменения в съответствие с принципите на добро финансово управление и пропорционалност.
   
      Съставено в Брюксел на 23 май 2011 година.
      
         
            За Комисията
         
         John DALLI
         
            Член на Комисията
         
      
   
   
      (1)  ОВ L 248, 16.9.2002 г., стр. 1.
   
      (2)  ОВ L 357, 31.12.2002 г., стр. 1.
   
      (3)  ОВ L 11, 16.1.2003 г., стр. 1.
   
      (4)  ОВ L 169, 10.7.2000 г., стр. 1.
   
      (5)  ОВ L 165, 30.4.2004 г., стр. 1.
   
      (6)  SEC(2006) 1163 и SEC(2006) 1164, 20.9.2006 г.
   
      (7)  ОВ L 369, 16.12.2004 г., стр. 73.
   
      (8)  ОВ L 173, 3.7.2008 г., стр. 27.
   
      ПРИЛОЖЕНИЕ
      
         Работна програма за 2011 г. за обучение в областта на безопасността на храните и фуражите, здравето на животните, хуманното отношение към тях и фитосанитарните въпроси в рамките на програмата „По-добро обучение за по-безопасни храни“
      
      1.1.   Въведение
      
      Настоящата работна програма съдържа три мерки за изпълнение за 2011 г. Въз основа на целите, определени в Регламент (ЕО) № 882/2004 и в Директива 2000/29/ЕО, разпределението на бюджета и основните дейности са следните:
      
                  
                              1.2.
                           
                           
                              Възлагане на обществени поръчки (осъществявано в рамките на непряко централизирано управление):
                           
                        
            
                  
                              1.2.1.
                           
                           
                              Обучение: възлагане на договори на външни изпълнители за изпълнение на програмата за обучение
                           
                        
               
                  14 650 000 EUR
               
            
                  
                              1.2.2.
                           
                           
                              Обучение: компютърна техника, средства и носители, рекламни материали, информационни и комуникационни носители и конференции
                           
                        
               
                  350 000 EUR
               
            
                  
                              1.3.
                           
                           
                              Други действия: Оперативна субсидия за Изпълнителната агенция за здравеопазване и въпроси, свързани с потребителите
                           
                        
               
                  1 100 000 EUR
               
            
                  
                     ОБЩО
                  
               
               
                  
                     16 100 000 EUR
                  
               
            1.2.   Възлагане на обществени поръчки
      
      Цялостният бюджетен пакет, предназначен за възлагане на обществени поръчки през 2011 г., възлиза на 15 000 000 EUR.
      1.2.1.   Обучение: възлагане на договори на външни изпълнители за изпълнение на програмата за обучение
      
      ПРАВНО ОСНОВАНИЕ
      Регламент (ЕО) № 882/2004, член 51 и член 66, параграф 1, буква б)
      Директива 2000/29/ЕО, член 2, параграф 1, буква и)
      БЮДЖЕТЕН РЕД
      Бюджетни редове: 17.04.07.01 и 17.04.04.01
      ОРИЕНТИРОВЪЧЕН БРОЙ И ВИД НА ПРЕДВИЖДАНИТЕ ДОГОВОРИ
      По всеки от посочените по-долу технически въпроси ще бъдат подписани един или няколко конкретни договора за услуги. Предвижда се да бъдат подписани около 17 договора за услуги. Външните изпълнители основно участват в организационните и логистичните аспекти на дейностите по обучение.
      ПРЕДМЕТ НА ПРЕДВИЖДАНИТЕ ДОГОВОРИ (ПРИ ВЪЗМОЖНОСТ)
      През 2011 г. дейностите по обучение ще засегнат следните теми:
      
                  Дейности
               
               
                  Сума в EUR
               
            
                  Процедури за контрол на храните и фуражите, основани на принципите на HACCP (Hazard Analysis and Critical Control Point — Анализ на риска и контрола на критичните точки), одитни техники за проверка на приложението на системите за HACCP при производителите на храни и фуражи
               
               
                  2 000 000
               
            
                  Хигиена и контрол на храните: Сектори за производство на месо, риба, млечни продукти и бебешки храни
               
               
                  2 550 000
               
            
                  Превенция и контрол във връзка с опазването на здравето на животните
               
               
                  1 300 000
               
            
                  Материали, предназначени за контакт с храни
               
               
                  600 000
               
            
                  Употреба и контрол на добавки
               
               
                  975 000
               
            
                  Употреба и контрол на ветеринарномедицински продукти
               
               
                  975 000
               
            
                  Оценка на риска
               
               
                  700 000
               
            
                  Планиране на действията при непредвидени ситуации и контрол върху заболяванията
               
               
                  400 000
               
            
                  Изследване на храни
               
               
                  1 500 000
               
            
                  Законодателство в областта на фуражите (със специален акцент върху хигиената на фуражите)
               
               
                  700 000
               
            
                  Продукти за растителна защита
               
               
                  900 000
               
            
                  Други въпроси, свързани със здравето на животните и хуманното отношение към тях, фитосанитарните въпроси и безопасността на храните, сътрудничество с други международни организации при обучението по въпросите на безопасността на храните в държавите-членки и изследвания
               
               
                  1 050 000
               
            
                  
                     Междинна сума А
                  
               
               
                  
                     13 650 000
                  
               
            
                  Фитосанитарен контрол
               
               
                  1 000 000
               
            
                  
                     Междинна сума Б
                  
               
               
                  
                     1 000 000
                  
               
            
                  
                     ОБЩО A + Б
                  
               
               
                  
                     14 650 000
                  
               
            ИЗПЪЛНЕНИЕ
      14 400 000 EUR (финансиране на мерките в областта на безопасността на храните съгласно Регламент (ЕО) № 882/2004 и Директива 2000/29/ЕО) ще се управляват и изпълняват от Изпълнителната агенция за здравеопазване и въпроси, свързани с потребителите (Решение 2008/544/ЕО на Комисията). Останалите 250 000 EUR ще се използват от Комисията за финансиране на изследвания.
      ОРИЕНТИРОВЪЧЕН СРОК ЗА ЗАПОЧВАНЕ НА ПРОЦЕДУРАТА ЗА ВЪЗЛАГАНЕ НА ОБЩЕСТВЕНИ ПОРЪЧКИ
      Приблизително между април и юни, за да бъдат сключени договорите през 2011 г.
      ОРИЕНТИРОВЪЧНА СТОЙНОСТ НА ОБЩЕСТВЕНИТЕ ПОРЪЧКИ
      14 650 000 EUR
      1.2.2.   Обучение: компютърна техника, средства и носители, рекламни материали, информационни и комуникационни носители и конференции
      
      ПРАВНО ОСНОВАНИЕ
      Регламент (ЕО) № 882/2004, член 66, параграф 1, буква в)
      БЮДЖЕТЕН РЕД
      Бюджетен ред: 17.01.04.05
      ОРИЕНТИРОВЪЧЕН БРОЙ И ВИД НА ПРЕДВИЖДАНИТЕ ДОГОВОРИ
      Предвижда се да бъдат подписани около 3 договора за услуги.
      ПРЕДМЕТ НА ПРЕДВИЖДАНИТЕ ДОГОВОРИ (ПРИ ВЪЗМОЖНОСТ)
      Дейностите, подлежащи на финансиране по този бюджет, са предназначени за организация на програмите за обучение, компютърна техника и средства за електронно обучение, средства и носители, рекламни материали, информационни и комуникационни носители, както и за конференции.
      ИЗПЪЛНЕНИЕ
      Тази дейност ще бъде изпълнявана пряко от ГД „Здравеопазване и потребители“.
      ОРИЕНТИРОВЪЧЕН СРОК ЗА ЗАПОЧВАНЕ НА ПРОЦЕДУРАТА ЗА ВЪЗЛАГАНЕ НА ОБЩЕСТВЕНИ ПОРЪЧКИ
      Приблизително между април и октомври
      ОРИЕНТИРОВЪЧНА СУМА ЗА ПРОЦЕДУРИТЕ ПО ВЪЗЛАГАНЕ НА ОБЩЕСТВЕНИ ПОРЪЧКИ
      350 000 EUR
      1.3.   Други действия: Оперативна субсидия за Изпълнителната агенция за здравеопазване и въпроси, свързани с потребителите
      
      ПРАВНО ОСНОВАНИЕ
      Регламент (ЕО) № 58/2003 на Съвета, и по-специално член 12, параграф 3
      БЮДЖЕТЕН РЕД
      Бюджетен ред: 17.01.04.31
      РАЗМЕР
      1 100 000 EUR
      ОПИСАНИЕ И ЦЕЛ НА МЯРКАТА ЗА ИЗПЪЛНЕНИЕ
      Този бюджет е предназначен за финансиране на оперативната субсидия на Агенцията за 2011 г. във връзка с програмите по функция 2 от Финансовата перспектива. Бюджетен ред 17.01.04.31 е предназначен за финансиране на оперативната субсидия на Агенцията за 2011 г. в частта, свързана с програмата „По-добро обучение за по-безопасни храни“. В съответствие с член 12, параграф 3 от Регламент (ЕО) № 58/2003 на Съвета оперативната субсидия се отчислява от разпределените финансови средства за програмите на Съюза, управлявани от Агенцията. В бюджета за 2011 г. са създадени два отделни бюджетни реда за субсидията, която следва да бъде изплатена на Агенцията — един за програмите по функция 2 и друг за програмите по функция 3б от Финансовата перспектива.